अरैल के नेब्बूलाल निषाद, गंजिया के कप्तान सिंह का कहना है कि कुंभ में दुनिया भर के लोग प्रयागराज आ रहे हैं। ऐसे में मेला क्षेत्र की सीमा के पास में स्थित उनकी जमीन भी प्रशासन के लिए उपयोगी साबित हो सकती है, इसीलिए उन लोगों ने स्वयं ही मेला के लिए भूमि प्रशासन को दे दी। कोहना के रविनंदन और बदरा के देवतादीन कहते हैं कि मेला क्षेत्र के पास स्थित उनकी भूमि कुंभ मेले में श्रद्धालुओं के आवागमन में उपयोगी हो सकती है, जिसके चलते उन्होंने अन्य किसानों के साथ ही मेला आयोजन के लिए इसे प्रशासन को सौंप दिया है।